Bendra pastaba. Ši lentelė atitinka Reglamento (ES) 2017/1004 5 straipsnio 2 dalies b punktą, 6 straipsnio 3 dalies a, b ir c punktus bei Deleguotojo sprendimo dėl ES daugiametės programos priedo II skyriaus 4.3 punktą. Ši lentelė skirta nurodyti ėminių ėmimo planui, pagal kurį renkamas ir analizuojamas skrandžio turinys.

Skilties pavadinimas Aprašymas

MS (VN) Naudojamas ISO 3166–1 triraidis kodas, pvz., DEU. Žr. pagrindinių kodų sąrašą „MS“ (VN).

Implementation year (Įgyvendinimo metai) Nurodomi metai, kuriais bus vykdoma veikla. Kiekvieniems įgyvendinimo metams skiriama viena eilutė ir įtraukiami visi darbo plano laikotarpio metai.

Region (Regionas) Žr. pagrindinių kodų sąrašą „Regions“ (Regionai). Jei informacija susijusi su visais regionais, naudojamas kodas „all regions“ (visi regionai).

RFMO/RFO/IO (RŽVO/RŽO/TO) Įrašoma regioninės žvejybos valdymo organizacijos (RFMO), regioninės žvejybos organizacijos (RFO) arba tarptautinės organizacijos (IO), kompetentingos atitinkamų rūšių/išteklių valdymo ir (arba) rekomendacijų dėl jų teikimo klausimais, santrumpa. Žr. pagrindinių kodų sąrašą „RFMO/RFO/IO“ (RŽVO/RŽO/TO). Jei jokia RFMO, RFO arba IO neaktuali, įrašoma „NA“ (netaikoma).

Area(s) covered (Apimamas (-i) rajonas (-ai)) Nurodomi rajonai, kuriuose suplanuota vykdyti jūroje atliekamus mokslinius tyrimus. Privalomų tyrimų rajonai turi būti tokie patys kaip Įgyvendinimo sprendimo dėl ES daugiametės programos priedo 1 lentelėje nurodyti rajonai.

Observation type (Stebėjimo tipas) Nurodomas stebėjimo veiklos, vykdomos renkant duomenis pagal tam tikrą ėminių ėmimo schemą, tipas. Žr. pagrindinių kodų sąrašą „Observation type“ (Stebėjimo tipas).

Sampling scheme type (Ėminių ėmimo schemos tipas) Nurodoma taikyta ėminių ėmimo schema. Žr. pagrindinių kodų sąrašą „Sampling scheme type“ (Ėminių ėmimo schemos tipas). Nuoroda į ėminių ėmimo schemų tipus turėtų būti suderinta visose lentelėse, kuriose yra ši skiltis. Kiekvienas ėminių ėmimo schemos tipas turėtų būti nurodytas atskiroje eilutėje.

Sampling scheme identifier (Ėminių ėmimo schemos identifikatorius) Nurodomas unikalus pavadinimas (laisvos formos tekstu), pagal kurį nustatomas kiekvienas derinys „Observation type“ * „Sampling scheme type“ (Stebėjimo tipas * Ėminių ėmimo schemos tipas). Tokia pat nuoroda naudojama teksto laukeliuose ir 1.1 priede. Privalomiems moksliniams tyrimams jūroje naudojama Įgyvendinimo sprendimo dėl ES daugiametės programos priedo 1 lentelėje pateikta santrumpa – žr. pagrindinių kodų sąrašą „Mandatory survey at sea“ (Privalomas tyrimas jūroje).

Regional work plan name (Regioninio darbo plano pavadinimas) Nurodomas galiojančio regioninio darbo plano (jei yra) pavadinimas. Nurodoma santrumpa, jei yra. Jei regioninis darbo planas netaikomas, įrašoma „N“ (ne).

Time period (quarter) (Laikotarpis (ketvirčiais)) Nurodomas laikotarpis (ketvirčiais, kurie atskirti kableliais, jei jų daugiau nei vienas), kuriuo valstybė narė planuoja vykdyti tyrimą. Jei taikomas regioninis skrandžio turinio ėminių ėmimo planas, pateikiama nuoroda į tą planą.

Species for stomach sampling (Rūšys, kurių individų skrandžio turinio ėminiai imami) Nurodomi rūšių, kurių individų skrandžio turinio ėminiai imami, moksliniai pavadinimai. Naudojami rūšių pavadinimai, pateikti Deleguotojo sprendimo dėl ES daugiametės programos priedo 1 lentelėje.

Expected number of stomachs (Numatomas skrandžio turinio ėminių skaičius) Remiantis ėminių ėmimo protokolu, įrašomas numatomas skrandžio turinio ėminių skaičius (pvz., jei protokole minimos penkios kiekvienos rūšies ilgio klasės žuvys, apskaičiuojama, kiek tos rūšies ilgio klasių galima tikėtis pagal ankstesnius metus, ir tas skaičius padauginamas iš penkių). Jei skrandžio turinio ėminių ėmimo protokolas netaikomas, numatomas surinkti skrandžio turinio ėminių skaičius nurodomas skiltyje „WP comments“ (DP pastabos).

Link to stomach sampling protocol (Nuoroda į skrandžio turinio ėminių ėmimo protokolą) Nurodoma, kur galima rasti skrandžio turinio ėminių ėmimo protokolą. Pateikiama nuoroda į tarptautinį vadovą, net jei parengtas ir nacionalinis vadovas. Jei skrandžio turinio ėminių ėmimo protokolo nėra, įrašoma „N“ (ne).

Metagenomic techniques (Metagenominiai metodai) Nurodoma, ar imant skrandžio turinio ėminius bus taikomi metagenominiai metodai („Y“ (taip) arba „N“ (ne)).

WP comments (DP pastabos) Kitos pastabos.

Sampled number of stomachs (Paimtų skrandžio turinio ėminių skaičius) Nurodomas surinktų skrandžio turinio ėminių skaičius.

Was the sampling carried out within the planned time period(s)? (Ar ėminių ėmimas vykdytas numatytu laikotarpiu (-iais)?) Nurodoma, ar skrandžio turinio ėminiai buvo imami numatytu laikotarpiu („Y“ (taip) arba „N“ (ne)).

Was the sampling carried out within the planned area(s)? (Ar ėminių ėmimas vykdytas numatytame (-uose) rajone (-uose)?) Nurodoma, ar skrandžio turinio ėminiai buvo imami numatytame (-uose) rajone (-uose) („Y“ (taip) arba „N“ (ne)).

Indication if AR comments required concerning number of samples achieved (Nurodymas, ar reikalingos MA pastabos dėl paimtų ėminių skaičiaus) Ši skiltis užpildoma automatiškai, jei suplanuotų ir paimtų ėminių skaičiaus neatitikimas yra mažesnis nei 90 % arba didesnis nei 150 % Jei vertės netelpa į intervalą, tai pažymima „x“ ir valstybės narės reikalaujama pateikti pastabų skiltyje „AR comments“ (MA pastabos). Skiltį „AR comments“ (MA pastabos) galima užpildyti ir nesant nurodymo.

Indication if AR comments required concerning temporal and spatial coverage (Nurodymas, ar reikalingos MA pastabos dėl tyrimo vykdymo laikotarpio ir rajono) Ši skiltis užpildoma automatiškai, jei neužtikrinama erdvės ir laiko aprėptis. Jei vienoje iš skilčių įrašyta „N“ (ne), tai pažymima „x“, o valstybės narės prašoma pateikti pastabą skiltyje „AR comments“ (MA pastabos). Skiltį „AR comments“ (MA pastabos) galima užpildyti ir nesant nurodymo.